Milan Kiripolský

PhDr. Milan Kiripolský (* 3. marec 1946, Nové Zámky – † 27. august 1999, Martin) bol slovenský etnológ, muzeológ, literárny umelec a publicista. 

Zaslúžil sa o rozvoj múzejníctva v oblasti Kysúc, v rámci Múzea kysuckej dediny vo Vychylovke a Slovenského národného múzea.

 Život 
Milan Kiripolský študoval na deväťročnej ZŠ v Beluši, potom na gymnáziu v Púchove. Vysokoškolské štúdia absolvoval na Filozofickej fakulte Univerzity Komenského v Bratislave, na katedre etnológie získal titul PhDr. v roku 1981.

Počas života pracoval pre Okresné osvetové stredisko a Okresnú pamiatkovú správu v Považskej Bystrici. V 1969 bol iniciátorom zriadenia Okresného vlastivedného múzea v Považskej Bystrici. Je autorom libreta a scenára prvej stálej expozície dejín a národopisu považskobystrického regiónu.
Po nástupe normalizácie nemohol publikovať pod vlastným menom.
V rokoch 19821990 pôsobil v Kysuckom múzeu v Čadci. Spolupracoval na projekte areálu vodných stavieb v Múzeu kysuckej dediny vo Vychylovke a neskôr projektu obnovy areálu múzea. Podieľal sa aj na tvorbe scenára stálej expozície starších dejín Kysúc, umiestnenej v kaštieli v Radoli.

Je autor šiestich štúdii zameraných na technické zariadenia v tradičnej stavebnej kultúre, vodné stavby a ich paralely v oblasti Kysúc, spoločenské stavby na severozápadnom Slovensku, technické zariadenia na mletie obilia a valchy v oblasti Kysúc.

V druhej polovici 80. rokov odborné štúdie venované výtvarnej aktivite ľudových umelcov z Kysúc a severozápadného Slovenska.

Od roku 1990 pracoval pre Slovenské národné múzeum v Martine (SNM), stal sa vedúcim oddelenia Múzea slovenskej dediny. V rokoch 19911995 bol riaditeľom Etnografického múzea v Martine (EM), súčasti SNM. Zaslúžil sa o opätovné sprístupnenie a rekonštrukciu Botanickej záhrady SNM v Martine, o obnovu, reinštaláciu a sprístupnenie Múzea Martina Benku, zreštaurovanie a expozičné sprístupnenie dreveného kostolíka z Rudna a filagórie zo Slovenského Pravna v Múzeu slovenskej dediny.

 Čestné funkcie 
 Člen Asociácie európskych múzeí v prírode
 Prezident Únie múzeí v prírode na Slovensku
 Člen výkonného výboru Zväzu múzeí na Slovensku
 Člen vedeckej rady SNM – EM
 Člen redakčnej rady Zborníka SNM – Etnografia (1992 – 1997)
 Predseda redakčnej rady Zborníka SNM – Etnografia (1993 – 1995)
 Člen redakčnej rady Slovenského národopisu, Pamiatok a múzeí
 Člen výboru Muzeálnej slovenskej spoločnosti
 Predseda odbornej komisie pre múzeá kultúr etnických minorít pri NMC SNM v Bratislave

 Tvorba 
Milan Kiripolský bol spolutvorcom spoločného programu a projektu SNM – EM a ďalších muzeálnych pracovísk zameraných na výskum, dokumentáciu a propagáciu kultúr etnických minorít na Slovensku. Písal novely, literárno-dramatické a historicko-národopisné relácie vysielané predovšetkým stredoslovenským Slovenským rozhlasom v Banskej Bystrici. Tvoril scenáre rozsiahleho cyklu Encyklopédia slovenských obcí pre Slovenskú televíziu.

Vedecko-publikačná tvorba – monografie
 Makov (1995, s. 34 – 113)
 Ochodnica (1996, s. 54 – 115)
 Svrčinovec (1998)
 Turzovka 1598-1998 (1998)

náhľad|Báseň na titulnej strane Literárnych novín v 1965
Literárna tvorba
 Poézia publikovaná v novinách a časopisoch od polovice 60-tych rokov 20. storočia
 Dom na samom vrchu (Martin, 1990), prozaická tvorba
 Stopy cez striebornú lúku 1983, poviedka

Literárno-dramatická tvorba
 Sad plný včiel a vtákov (1986)
 Stratený prameň (1987), Ryba (1987)
 Kroky v snehu (1987)
 Bomba
 Zelená je tráva
 Kozmický príbeh
 Pravdivé obrátenie Antona Slaninu
 Stvorenie byrokrata
 Minidráma

Monológy
 Pravda o videní Adama Krta
 Antihoror

 Iné projekty 

 Zdroj 
 Štefan Mruškovič. Za PhDr. Milanom Kiripolským. Zborník Slovenského národného múzea XCIII, Etnografia 40, 1999.

Kategória:Narodenia v 1946
Kategória:Úmrtia v 1999
Kategória:Slovenskí etnológovia
Kategória:Slovenskí spisovatelia
Kategória:Osobnosti z Nových Zámkov